b'\n_START_ARTICLE_\nAktivloven\n_START_PARAGRAPH_\nAktivloven, formelt Lov om aktiv socialpolitik er en dansk lov, der fungerer som hovedlov indenfor den del af socialpolitikken, der omhandler hj\xc3\xa6lp til fors\xc3\xb8rgelse. Loven besk\xc3\xa6ftiger sig s\xc3\xa5ledes med kontanthj\xc3\xa6lp, aktivering, revalidering, fleksjob, sk\xc3\xa5nejob m.v._NEWLINE_Form\xc3\xa5let med loven er dels at forebygge, at personer p\xc3\xa5 kanten af arbejdsmarkedet f\xc3\xa5r brug for det offentliges hj\xc3\xa6lp til fors\xc3\xb8rgelse samt at sikre, at de, der ikke har andre fors\xc3\xb8rgelsesmuligheder har et \xc3\xb8konomisk sikkerhedsnet. Loven har s\xc3\xa5ledes selvfors\xc3\xb8gelse som sit hovedm\xc3\xa5l. Aktivloven indeholder den s\xc3\xa5kaldte 300-timers-regel, der g\xc3\xa6lder for \xc3\xa6gtepar p\xc3\xa5 kontanthj\xc3\xa6lp._NEWLINE_Aktivloven tr\xc3\xa5dte i kraft i 1998 og erstattede bl.a. Bistandsloven og Lov om kommunal aktivering. Dele af den tidligere lovgivning i h\xc3\xb8jere grad var baseret p\xc3\xa5 passiv fors\xc3\xb8rgelse.'